السلام عليكم ورحمة الله وبركاته الحمد لله رب العالمين له الحمد الحسن والثناء الجميل. واشهد ان لا اله الا الله وحده لا شريك له. واشهد ان محمدا عبده ورسوله وبعد طيب الله اوقاتكم. واسأل الله سبحانه وتعالى ان يسددنا واياكم لكل خير
وينفع بنا وبكم حيثما كنا وكنتم لقاء جديد مع استعداد للزمن الفريد رمضان. نسأل الله ان يسددنا واياكم لكل خير وينفع بنا وبكم ويأخذ بقلوبنا لحسن الوفادة على ربنا. هذا اللقاء
سنتكلم فيه عن امر الاغتسال قبل التطيب الاغتسال قبل التطيب واحد رايح مشوار جميل رايح رايحة فرح واحد رايح يحضر حفل تخرج بيلبس عشان يتجهز للعيد. اول حاجة بيعمل ايه؟ بيغتسل
ولا بيحط الطيب الاول في ناس ممكن تحط الطيب الاول كده وتحط ايه؟ قرد مع اللي موجود اه بس دي ناس مش هينفع نعلق عليهم دلوقتي يعني. لكن الاصل ان الانسان
بيغتسل قبل ان يتطيب. الاغتسال اولا. نحن مقبلون. نسأل الله ان يبلغنا واياكم ما يحبه ويرضاه. مقبلون على ساحة الطهر قل لها ايام وسيدخل الكثير انا ان شاء الله الساحة الاطهر في العام هي ساحة رمضان
هذه الساحة تحتاج الى تطهر تحتاج الى اغتسال وتطيب حتى تستمتع بها. فمن اهم ومن اوائل ما تتحلى به وينبغي ان تتلبس به ان تتلبس به النفس المشتاقة لهذه الساحة الطاهرة
هي ان تتحقق بالتوبة. خاب وخسر من ادرك رمضان ولم يغفر له. كانه كان بيقاوم المغفرة فنحن موعدنا الليلة ان شاء الله ان نتكلم مع الاغتسال من الاضران للدخول للزمن الزكي
عن اول ما ينبغي ان يستعد العبد لرمضان به بعد توفيق الرحمن له هو التوبة. والتوبة دي حال ملازم للانسان معك من البداية الى النهاية. منازل السائرين الى الله دي منزلة وده مقام وده حال ما ينفعش ابدا يفارق السالك الى الله سبحانه وتعالى. سيد العباد من؟ من هو سيد
دول العباد محمد صلى الله عليه وسلم. كان النبي صلى الله عليه وسلم يلازم هذا الحال ابدا. وكان يكثر من من الاستغفار والتوبة في اليوم اكثر من سبعين مرة. وفي رواية مائة مرة صلى الله عليه وسلم. وكان الصحابة
يا عبد الله ابن عمر وغيره. كان يحصي للنبي صلى الله عليه وسلم انه يطلب من الله سبحانه وتعالى التوبة في المجلس الواحد اكثر من مائة مرة ونادى الله سبحانه وتعالى امرا الناس وقال لهم وتوبوا الى الله جميعا. ايها المؤمنون
فالله سبحانه وتعالى امرنا بالتوبة. طيب جميل موضوع التوبة ده. احنا عارفينه والدنيا كلها عارفة التوبة وكلنا بنتكلم في التوبة احنا هنعلق على حاجتين بساط جدا جدا. هذا المجلس الهدف منه ان شاء الله ان نجدد معنى التوبة في قلوبنا
اه نجدد هذه العبادة في قلوبنا. لان التوبة دي درجات التوبة درجات. زي ما الاحسان درجات المحبة درجات. فيه واحد بيحب ربنا حب عالي. فيه واحد بيحب ربنا حب جيد قوي. جيد متميز او جيد يعني
ومرتفع واحد تاني بيحب ايه حب متوسط واحد بيحب حب منخفض فالحب درجات والتوبة درجات برضو احنا النهاردة عاوزين نتكلم عن التوبة لعل الله يعلي هذا الحال في قلوبنا. طبعا لما بنتكلم على التوبة بنقصد ان احنا عاوزين نتوب
قدم توبة بين يدي رمضان وبين يدي مواسم الخيرات التوبة التي نعنيها هي التوبة النصوحة قال الرب جل وعلا يا ايها الذين امنوا توبوا الى الله توبة. هذه التوبة وصفها الله بانها نصوحة. نصوحة من النصح يعني خالية من الخلل والعيب. خالية من النقص والعيب
يعني مستكملة الاركان. الذنب بيسقب القلب بيعمل سقوب والتوبة ترقعه. ولزلك سميت الابرة المنصحة. الابرة اللي احنا ايه؟ بنخيط بها. ليه؟ لان الابرة ترقع السوب كزلك التوبة ازا كانت صافية تلمم هزه الرقعة فتجعل جدار القلب وثوب القلب نقيا طاهرا
طيب انا عشان اتوب التوبة النصوحة. التوبة عشان تكون صحيحة. محتاجة ايه هنتكلم في اركان التوبة الاساسية اصل الاركان تلاتة كلنا عارفينها وانا عارف ان انتم عارفين وعارف ان اللقاء ده ممكن ما تستفيدوش منه كتير
لكن هتستفيدوا منه ان هو مجلس لعل الله يزكركم في الملأ الاعلى بسببها. لكن كمعلومات ربما لا يكون فيه الكثير قلنا ان هي سلاسة اركان والركن الاول اسم الندم والركن التاني اسمه العزم او الاقلاع ثم العزم
يبقى ندم واقلاع وعزم. اللي بيجمعوها في كلمة نقع النون ندم والقاف اقلاع والعين العزم. فلو ما حصلش الكلام ده تقع على طول فاسأل الله ان يسددنا واياكم. طب احنا بالراحة بقى اشرح لنا كل واحدة من دول ونجيبها ازاي. طبعا الشرح لكل واحدة من دي
هتاخد وقت كبير لكن هنحاول بقدر الامكان ندي اشارات لكل واحدة من دي عشان لو ربنا سبحانه وتعالى وفقك بهذه المقامات انك توفق لها طيب الندم بيكون على ايه؟ على ما فات ولا على ما هو ات؟ الندم بيكون على حاجة فاتت ولا حاجة جاية؟ الندم على ما
فات. طيب والعزم؟ العزم على ما هو ات. صح؟ طب والاقلاع؟ على ما انا متلبس به ازا التلات اركان دي واحدة على الماضي واحدة في الحاضر وواحدة المستقبل جميل سهلة لغاية دلوقتي؟ طيب الندم
كل واحد مننا فيه طاقة ندم كل واحد مننا ربنا خلقه ان هو لازم يندم هو كده زي ما انت لازم تاكل ولازم تشرب. جميل؟ كل واحد؟ اه كل واحد. الكلام ده انت متأكد فيه؟ ان شاء الله وهاديك امسلة
دلوقتي وهديكي فكل واحد مننا بيندم. ليه؟ لان ربنا خلقني كده فطرة ربنا خلقني كفطرة وكاصل خلقة ان انا انسان مركب ان عندي شعور الندم موجود فاللي هيرحل الندم في الدنيا بيرحله لزرف لا ينفع فيه الندم. يا ليتني لم اتخذ فلانا خليلا. ده ندم
بقى لان هو ما ندمش في الدنيا واخدين بالكم لما رحل الندم هناك خلاص جه الندم اه فعلا فيه ندم اه حصل لكن الندم ده ما عدش نافع لانه ما ندمش الندم النافع بتاع الدنيا
جميل زي ربنا سبحانه وتعالى في يعني من انفس ايات ومن اكتر الايات اللي بتفتح النفس في التوبة. قل يا عبادي الذين اسرفوا على انفسهم ان لا تقنطوا من رحمة الله. ان الله يغفر الذنوب جميعا. يا عبادي هم قطعوا الصلة والله سبحانه وتعالى ما زال بيناديهم
بالايه؟ الانتساب انهم ينتسبوا لها. وهم قطعوا الانتساب بينه وبينهم. وما زالك يدعوه. بيدعوا مين بقى اللي قاعدين بيحضروا مجالس علم اقرأوا القرآن ويتدارسوا كلام الرحمن ويصلوا على النبي العدنان صلى الله عليه وسلم وببر الوالدين وبيحسنوا للجيران؟ قال لأ. قال يا
عبادي الذين اسرفوا ليل نهار بعد عن الله. ليل نهار يعني مسيء الليل ومسيء النهار. اسرفوا على انفسهم بهدلوا انفسهم. خد نفسه كده كانه يعني غرقها ورخصها. وحطها في الوحل وانغمس فيه. ربنا بيقول لهم ايه؟ رغم
وكل الطين اللي انت فيه ده واللي انت انغمست فيه لا تقنطوا من رحمة الله فيجي هنا الوقف واحد يقف كده يقول لي ايه وهو في عز الطين كده انت ما تعرفش زنوبي. او انا ليه ما اقنطش من رحمة الله؟ ان الله يغفر
ذنوب عشان ربنا بيغفر الزنوب انت لا تقنط يا عم الشيخ يا حبيب قلبي انت ما تعرفش انا عملت ايه. انا زنوبي دي انت ما تعرفهاش ده في زنوب ما تنفعش تتغفر. قال لك جميعا يغفر الذنوب جميعا. طيب ليه؟ انه هو الغفور الرحيم. شفت طاقة
بالامل دي وفتح الشهية دي؟ اه قال لك خلي بالك هيجي وقت عليك لو ما حققتش التوبة اللي اول ركن فيها الندم ان تقول نفس يا حسرتاه الندم جاي جاي على ما فرط. فتب بدل ما ييجي الوقت اللي تقول لو ان الله هداني. تب بدل ما ييجي الوقت تقول لو ان لي كرة
فالحق الباب مفتوح وكل واحد مننا عنده طاقة وعنده يعني جبل على انه لازم يندم. فاللي بيرحل الندم في الدنيا بيرحله لزرف لا ينفعه فيه الندم. عشان كده الان الندم في الدنيا دليل عليه. دليل على صحة القلب والعقل. دليل على صحة القلب والعقل
ان العقل ده سليم وان القلب ده سليم. ليه لان هو لما وقف الوقفة ديت قال لك بس عشان ما يجيش ما يجيش اندم واقول رب ارجعون لعلي اعمل. انت لسه جاي تشتغل دلوقتي
لأ خلاص يبقى اول حاجة الندم قلنا الندم على ما فات. طب برضو وضح لنا شوية وحاول يعني تساعدني الندم بييجي ازاي؟ لان انا شخص ما بندمش بعمل المعصية ولا فارق معي
الندم بيساعدك في انك تجرد عارفين التجار يقول لك عندنا جرد يقول لك اليومين دول السنة دي بنجرد فاحنا عندنا جرد جميل الدرس ده هيساعدك ان شاء الله انك تتقن الصنعة صنعة التوبة
ازا يعني وفقك الله سبحانه وتعالى ووفقنا واياك. فبنتكلم على الندم اول ركن ايه اللي يساعدني في الجرد؟ اجري دي اجرد الايه؟ الغبن. عارفين يوم القيامة اسمه يوم التغابن. يعني ايه يوم التغابن
ندي مسال يتضح به الحال لعلي يتضح به الحال. تخيلي اغلى قطعة دهب عندك في البيت تخيلتيها وانت تتخيل يعني اغلى جهاز محمول عندك في البيت سواء بقى تابلت موبايل لاب
تخيلت الحاجة دي دلوقتي قدامك تخيلت قطعة الدهب السبيكة اللي انت كنت عيناها للزمن الساعة الالماز الاحجار الكريمة الجميلة المهم حصلت منك غفلة لمدة ساعة سرحت ابنك خد الساعة دي خد الموبايل خد السبيكة خد الحاجة الغالية دي
وكان نفسه يشتري وجبة كشري من المحل اللي فتح جديد تحت البيت مش معه فلوس او يشتري اه كرسي للعجلة بتاعته وراح باعها بخمسين جنيه عشان يجيب الكرسي ده والجرس بتاع العجلة وبيجيب وجبتين الكشري
ايه اللي حصل؟ يقول لك الولد ده اتغبن. يعني ايه اتغبن؟ باع اغلى شيء بارخص تمن باع اغلى شيء بارخص تمن اغلى حاجة معك رأس مالك البشري وجوارحك. النعم اللي ربنا اداها لك
في واحد بيبيعها برخص التراب ببلاش. ابنك هنا شيله من المسال ده وحطه جوارحك. عينك ودنك قاعد ياخد انفس حاجة وبيبيعها بالرخص. يبيعها بالرخص. استحضار الغبن اللي فاتك والغبن اللي انت وقعت
فيه يديك عصرة الالم اللي هو الندم. لان الندم عصر للقلب انك تتزكر ايه اللي فاتك من نور الطاعة انك بعت الغالي بالرخيص بعت الانس بالوحشة بالانس بالله والانس بمراد الله
والانس بالصالحين والانس والسكينة بالطاعة بعت الكلام ده بايه بعتوا بالوحشة سبحان الله! بعت السعة والانشراح بايه؟ بالضيق والضنك انتم عارفين كلمة اه له معيشة ضنكا الضاد دي ضيق سبحان الله والكاف دي كاف الكبد والكرب والنون نون دايما الندم
ضنك حياته كلها في مشاكل هو باع السعة بع الانشراح بايه بقى بالضيق والنكد والضنك عافانا الله واياكم. باع الامن بالخوف باع يعيش مع اسماء الله الحسنى وجمال اسماء الله الحسنى. ويعيش مع افعال الله
باعها بايه باع نور اسماء الله الحسنى به باعني يعيش مع شعور الحب وشعور الشوق والوجل باعه بايه سبحان الله! لان القلب ده وعاء القلب ده وعاء كلما دخل له نور
كلما ازال الظلام كل اما نور بيدخل كل اما في قدر من الزلام بيمشي والعكس بالعكس فانت بعت القرب بايه الندم بيجي بالطريقة ديت انك تتزكر الغبن اللي فاتك. اوعى تكون بتزكر الغبن الدنيوي
يقول لك ياه فاتنا كتير لما ما حولناش فلوسنا لدولارات او سبيكة دهب او جنيهات دهب. انتم شايفين الدنيا بيحصل فيها ايه؟ الله يسامحه بابا لما قلت له فقاعد بيندم
وبيستحضر الغبن على الدنيا طب والاخرة؟ طب والاخرة؟ ايه الاخبار فالندم الندم ده عشان ييجي انك تجرد الاشياء اللي انت بتخسرها ان راس مالك بيضيع فالركن الاعظم من التوبة بييجي
بيجي امتى؟ لان النبي صلى الله عليه وسلم اعلم الخلق بربه قال لنا كلمة جميلة. قال الندم توبة الندم يعني كأن الندم هو مفتاح التوبة. هو اقوى شيء لما بيجي كل حاجة بتيجي
لما تقف كده مع نفسك وتيجي تشوف وتقف مع المعصية وتعرف ان اول حاجة وانت بتندم معها وبتشوف المشهد وانت بتقرأ او بتعرف كلام الحسن البصري لك كلمة جميلة بيقول ايه هانوا عليه فعصوه
ولو عزوا عليه لعصمهم يا على الكلام! الكلام ده بيفوق احنا محتاجين يا جماعة احيانا في حد تواصل معي مرة. حاولت اكلمه كلام كتير ما فاقش. فانا قلت له انا هختم كلامي بكلمة واحدة
لو ما فقتش بالموعزة واحبك الله فسيأتي بقلبك بصدمة لو ما فقتش بالمواعظ والمقاومة والمجاهدة هتيجي لو هو بيحبك بس هتيجي بصدمة. احيانا كده عارفين الحصان يبقى ماشي قاعد بيهزر. ايه اللي يحصل
يجي الراجل يروح ماسك الكرباج مدي له واحدة يتحرك صح؟ يفوق ينشط احيانا البعض عاوز صوت يفوقه الصوت ده هيكون ايه؟ الله اعلم. هناك من يأتي بالاشواق وهناك من لا يأتي الا بالسلاسل والاشواك
في ناس بتيجي بالشوق وفي ناس بتيجي بالشوق عافانا الله واياكم. فاما تيجي بعطايا المنن واما تيجي بسلاسل المحن. المهم في كل الاحوال انك جيت. فالحسن يقول ايه بقى؟ هانوا عليه
فعصوه ولو عزوا عليه لعصمهم لو عزوا عليه لعصمهم عشان كده اللي بيعتصم بالله فقد هدي فانا لما بتفوتني الهداية هو انا ما اعتصمتش به ولا ايه فاول وقفة مع المعصية تديك الندم اذ خالاك الله
والوقوع فيها ولو عصمك ما وجد الذنب اليك سبيلا طبعا كلامي ده محمول على العصاة المصرين المسرين. اما الذي يقع ويقاوم الكاره هذا له شأن اخر. ساتكلم عنه. فالندم ده يخليني اندم. ياه! انت انت بتخسر علاقة مش علاقة مع محمد
ولا علاقة مع حد بتحبه ولا ان في واحد بيعمل لك بلوك من الناس اللي بتحبهم قوي وبتاخد ارائهم واللي هو واخد صورة عنك معينة لأ انت بتخسر علاقتك مع مين مع الله سبحانه وتعالى
عشان كده الموقف ده اما تعيشه بتلاقي نفسك ايه فيه انكسار في زل لا تظنن ان العدو غلب ولكن ربما الحافظ اعرض اوعى تكون فاكر ان الشيطان بيكسب لأ انت كان بينك وبين الزنوب دي حجب كان فيه ستاير كان فيه ستارة كان فيه حيطة كان فيه
باب فلازي من حديد ايه اللي حصل اوعى تكون فاكر ان الشيطان عدى وعرف يخترق ولكن الحافظ اعرض فده يخليك تندم يخلي الندم يزيد عندي. هو انت ناوي تخلينا نندم ولا ايه؟ اه يا عم ايه المشكلة؟ ما تخليك تندم. ايه المشكلة انك تندم هنا عشان تفرح هناك؟ من الاشياء اللي
اعدني في الندم ان المعصية قبيحة في الاصل. انا يعني هقول كلمة كده محتاج ان انا اقولها يعني مؤخرا في الفترة الاخيرة واحيانا حتى انا اقع في ذلك يعني احيانا الفترة الاخيرة بسبب الانشغال شفقة على العصاة ونحن اولهم
الانسان بيعلي اوي اوي اوي الكلام بطريقة معينة في التوبة بطريقة بطريقة ما قد لا تهيج العاصي ان يعود يقول لك لا لا يا عم سبحان الله الشيخ طمنا. الشيخ طمنا هنتقابل امتى بقى النهاردة
يعني ايه الشيخ طمنا وهنتقابل امتى النهاردة؟ انت بتتصل بها تقول لها الشيخ طمنا! يعني انت حاضر انت وهي تدرس. عشان تقول لها الشيخ طمنا فاحيانا بيحتاج ياخد باله ان الغفور الرحيم هو عدل
سبحانه وتعالى ومن عدله ان يقتص لاولياء هذه الفتاة ما هي البنت اللي ماشية معك في الجامعة دي اوليائها لهم حقوق ولو هم تبسطوا في حقوقهم وتنازلوا عنها. المسلمين لهم حقوق يا سيدي
فالله سبحانه وتعالى عدل فلابد انك تبقى وانت او انت بتعبد ربنا تدرك انك تعبد من قال للنبي نبئ عبادي اني انا الغفور الرحيم بس احنا مش بنقرأ الاية دي وبس كده لا كمل الاية وان عذابي
كعذاب برضو فما فيش مغفرة بس لأ في عزاب العزاب ده لازم تبقى انت مدركه مش مدركه عشان في الاخر انت تترعب. وتدنك مرعوب. وانا مش عارف ايه. ومش عارف انام. ومش عارف اعيش. لا لا
اه الاية مش ده المقصد خالص ومن عذابي هو العذاب الاليم مش ده المقصد. امال ايه المقصد المقصد انه يقول لك هو مغفرتي اه عالية قوي بس انتبه اوعى الباب ده يخليك تسرح. كما تجد في بعض الايات واتقوا النار التي اعدت للكافرين
الناس والحجارة اعدت للكافرين. طيب انا ايه علاقتي؟ هو بيقول لك خلي بالك هي اعدت للكافرين بس انت ممكن تتلط فما تسرحش ولزلك من مقاصد زكر النار بالكتاب والسنة ان الله يخوفك بالنار ليه؟ رأفة منه ورحمة. فبيحذرك الله منها له رأفة ورحمة. يعني ايه رأفة ورحمة
يعني كأن القرآن يقول لنا هذه النار التي فيها السعير هذه النار التي فيها سياب من قطران. هذه النار التي يسترخون فيها. هذه النار التي يغلق عليهم بابواب مؤصدة انتبه لا تليق بك فلا تتلبس باشياء تدخلك اياها
فهذا المكان لا يليق بك. فعما بتقرأ الايات النصوص دي بالطريقة دي بتلاقي نفسك جميل تلاقي نفسك بتنطلق وتستعيز من النار. فمن الاشياء اللي تساعدك قلنا انك تاخد بالك اه انك تعلي وتعمل جرد للغبن. ايه اللي فاتك
ايه الاشياء اللي تساعدك في الندم اللي تساعدك في الندم انك تشوف النعم اللي فاتتك شف نور الاسماء والصفات نور الطاعة انشراح الصدر السكينة الطمأنينة الهدوء راحة البال كل دي فاتك بالمعصية
هتندم لما تندم تبدأ تستدرك وتتمكن من هذا الامر انك تشوف المعصية ان ان يوقعك فيها او تركك خلى بينك وبين المعصية ولوعيه عزوا عليه لعصمهم سبحانه وتعالى. من الاشياء
ان المعصية تساعد على الندم ان المعصية يا جماعة قبيحة في الاصل. كل المعاصي في العقل السليم قبيحة. آآ ارتكاب الفاحشة كل شيء. سبحان الله! لو تأملت نهى عنه الشر
طرح فهي قبح على قبح. المرأة اللي بتنظر في الفضائيات ديت ولابسة كأنها يعني لم ترتدي شيء. كسية عارية. كما ترستها عيون كم لمستها ايد؟ كم وكم وكم؟ صح وفي قبح انك تسأل نفسك سؤال
ما الذي جعلك تستحسن القبيح؟ ايه اللي خلاك تستحسن القبيح؟ ايه اللي خلاك تستحسن الشيء الوسخ وتقبل القبح انعكاس الفطرة يا سيدي فدي وقفة تخليك تزدري النفس دي ده هو انا اتقلبت ليه كده
وانا ليه يا ريت بشوف الحاجة دي يا جماعة في قاعدة عند اهل السلوك ان الاعتراف يمحو الاقتراف ويمنح الاغتراف عما تعترف الاقتراب بيزول والاغتراف بيجي بقى تبدأ تقترف معاني طيبة خالص. فالباب ده تاخد بالك
ركز معي فايه اللي يخليني انا استقبح الحاجة دي فنسأل الله سبحانه وتعالى ان يطهر قلوبنا انك تدرك ان القلب بقى بيتعلق بالزنب ليه كده بدل ما كان بيتعلق بالطاعة
بدل ما يتعالج يتعلق بالطاعة تيجي تقول لواحد مدخن بطل ساكتين يقول لك مش قادر. والتانية بتسأل والتدخين ايه اللي فيه؟ اشمعنا هو بيشرب خلاص يبقى حرام على الكل. اشمعنى هو؟ فسبحان الله! ايه التعلق ده يخليك تندم
يخليك تندم انك تبقى فرحان قوي اما بتظفر بالزنب. عشان كده فرحك القلبي ده عن ما بتخلو بالزنب ربما يكون اكبر من الزنب زي ما بنعمله عباس بيقول انك بتفرح ان ربنا يعصى
انك سعيد انه بيحارب شرع الله يعني وانت قاعد عمال تتفرج على مسلسل في في ليالي رمضان بيتهكم على اهل الديانة ولا في منازر كاسية عارية انت فرحان انت مبسوط
انت منتشي لهدم حرمات الله كيف ينظر الله اليك؟ انت ليه فرحان بالموضوع ده الفرح ده شيء في القلب معصية خلي بالك عشان كده بنقول ان اول حاجة الندم. الكلام اللي انا قلته ده يساعد اكيد على الندم. ولا ما يساعدش
الكلام ده يساعد على الندم ولا ما يساعدش على الندم؟ يساعد على الندم. يخليك قاعد تحسبها. ايه اللي يفوتك؟ وايه اللي يخليك تندم. ويا جماعة احسب خسايرك الاخروية وبعد كده دور على الخساير الدنيوية. الحاجات دي تخلي الندم يفوق. لان يا جماعة الندم ده
زي الطفل لو ما اتولدش ما فيش صراخ ما فيش اكل وما فيش شرب ما فيش حياة. جميل؟ الندم ده ده فين؟ لازم يبدأ الاول عشان كده ترك الزنب ليس توبة. ترك الذنب من اركان التوبة لكن ليست الاساسية. الركن
المركزي الندم الركن المركزي الندم الاقلاع اللي هو الترك يعني لا شك هو شيء طيب. عشان كده يا جماعة الولاد اللي لما تيجي تحكي بقى تقول لهم ايه؟ عارفين واحنا في الجامعة انا وباباكوا ده ياما عملنا حاجات باباكم ده كان الله
ايه بقى كان شقي ما شاء الله عليك انت بتقوليها وانت مبسوطة اوي يعني انتي انتي واخدة بالك ان دي كانت معصية ولا ايه هو انتي فاكرة ان الزواج يهدم ما كان قبله؟
الزواج لا يهدم ما كان قبله. الزواج ليس توبة فهمتم؟ لان بعض الناس يبقى ماشي لا انت لازم تتوبي بينك وبين ربنا تندمي على الحاجات اللي كنت بتعمليها معه. بتندمي على كل وقفة كنت واقفة
بالجمع من ورا اسرتك او بازن اسرتك. اوعي تكوني فاكرة ان الكلام ده وانت قاعدة اومال تتعدي الحدود الشرعية وانت وخطيبك وتقولي ايه كله سيجبد بالتوبة اه يجاب عند مين؟ عند مين
في صحيفتك؟ لأه طبعا من سنة الفين وعشرة لالفين واتناشر كان في سنتين هنا كان في تواصل غير منضبط شرعا. السنتين دول اخبارهم ايه؟ فيهم توبة ولا ما فيهمش توبة؟ خلاص بقى يا شيخ ما ربنا غفور رحيم واحنا اتجوزنا بقى. اتجوزتوا ايه؟ انتم الفين
طاهر عملته طاعة عملته حاجة مباحة اتجوزته ايوة قبل السنتين دي عملت ايه فبقى خلاص احنا تبنا بقى لأ انت مش توبتي حضرتك انت مش توبتي ولا حاجة وحضرتك ما تبتش ولا حاجة
هو الزمن جابك في حتة تانية فالطبيعي الطبيعي. يعني كانوا فيه اتنين بيسرقوا كل يوم بيسرقوا من سوبر ماركت والمحل. وبعدين في يوم من الايام والدهم مات فورسه مال كبير. فقال لي خلاص بقى احنا معنا فلوس. نسرق ليه؟ هو تاب! هو ما تابش. هو ما تابش على اللي فات
طب والحل؟ انت لازم تتوب. طب واعمل ايه عشان اتوب؟ ما احنا قلنا بقى اول حاجة في التوبة ايه؟ الندم. اللي انا بندم جميل؟ ان اول حاجة الندم. وعرفنا يعني ايه ندم. وان الندم ده مش كلمة كده بالبق وخلاص والكلام ده كله. طب معلش يعني. انا مش عارف
احضر المعاني دي ومش عاوز اندم استحضري ان العالم كله يعرف وزوجك يعرف واولادك يعرفوا والشارع كله يعرف وان سيرتك تكون على كل لسان ده يخليكي تترعبي وتندمي. ماشي؟ هي طبعا درجة اقل بكتير. لان مقام الخلق اعلى من مقام الحق في قلبك
بس ده هنقول ما فيش مشكلة حاليا لان القلب شبه بيحتضر. فهو مش قادر يبص فالمعنى ده لازم تبقى مدركه كويس قوي وخلي بالك اللي ما بيتوبوش دول يا جماعة. طبعا احنا كلامنا كله على مين؟ على اللي بيعمل الزنب ومكمل ومش عاوز يتوب. الناس اللي بتوب دول ربنا
دول بختهم دول دول ربنا بدل حسناتهم سيئاتهم حسنات. دول ناس عالية قوي دول مالنا ده احنا بس ربنا يرزقنا ايه مسلهم يعني دول ناس آآ خلاص اخدوا فرح الرب جل وعلا
لكن نحن نتكلم على مين اللي مكملين اللي مش فارق معه عشان كده ابن الجوزي كان له كلمة جميلة جدا. بيقول ايه؟ قد يؤخذ الظالم بالحجر الدامع. في حجر كده قوي يدفعه ويدمغه. فالناس
فين واي دا كان كله بيقول ربنا شاهد علي وربنا وربنا وانا بحب ربنا وباصلي والكلام ده كله طيب وكان بيحفظ ولا مش عارف ايه. فيقول الناس لما وهو رجل صالح فيجيب لسان القدر. حدود لذنوب خفية صار استفاؤها ظاهرا
اه الكلام ده عالي قوي قوي ومن الكلام اللي هو ايه الصوت اللي بيحرك القلب. يعني ايه الكلام ده؟ الناس تقول ايه البلاء ده جاي منين؟ لا لا ده حسابات بنخلصها بس. دي كانت سرية فبنخلصها في العلن
طب انا مرعوب وخايف خلاص تب يا سيدي مش عندك استعداد تدفع الفاتورة دي طب ما تخلص دلوقتي وخلاص سبحانه يمهل وكأنه يهمل. فترى ايدي العصاة مطلقة كانه لا مانع
هي حاسة كأنه ما فيش مانع لو زجر ولم تهدى كده العقول وترعوي واخذ اخذ جبار. انت فاكر يا جدعان! بصوا يا جماعة! امرأة العزيز دي ست عالية قوي يعني في التقفيل ده امرأة العزيز جاءت مسيطرة على كل حاجة. ما دام مسيطرة على القصر والكلام وبتاع والقصة دي كلها. عملت ايه؟ مازا
مش اغلقت لأ افلت البيبان بدل القفل واحد واتنين وتلاتة واربعة وعشرة. ومش الباب الاولاني والتاني والتالت والرابع والعاشر اغلقت كل الابواب صح؟ لكن ما سابتش باب فيه باب ما عرفتش تقفله وهو باب السماء. ايه باب السماء ده؟ ده الباب اللي احنا كلنا اتفرجنا منه على القصة. او انت عرفت القصة منين
من الباب ده لان العاصي اللي مكمل في الطريق واللي قاعد بيتفق معها على ايه يقول لك لا بلاش التليجرام اصل البابا متابعني. وماما هتلقط الفيس واخويا هياخد باله من اشعار الواتس. فانت يا نجم هتجيبها منين؟ يقول له قابلني مش عارف على ايه. تطبيق ايه؟ يا مسكين
انت الان كانك تفعل هذا في بيت زجاجي. عارفين البيت الزجاجي؟ هي كده ده احنا يعني احنا سبحان الله من الحاجات اللي قربت لنا المسافات الكاميرات الخفية. فيه كاميرات كتير احنا ما بنشوفهاش في الدنيا اهو
ويقول لك ايه ده طلعوا كاميرات ومش عارف فما بالك بقى عالم الغيب والشهادة! الغيب والشهادة عنده يعلمهم واحد ده انت بقى قاعد عمال تقفل على مين؟ لا لا انا زوجي مش هيعرف
لا لا انا بابا مش هيعرف لا لا انا اخواتي مش هيعرفوا. انت يا نجم يعني مطمئن ليه يعني؟ هو انت فاكر ان الرب جل وعلا ازا ازن الموضوع ده هيدنو كده ولا ايه ده هو لأ يا شيخ لأ لأ لأ الله يكرمك
ربنا غفور رحيم ايه الكلام اللي انت بتقوله ده مع الغفور الرحيم ده سبحانه وتعالى كم سترك؟ وكم ارسل اليك من يعني يساعدك وكم رؤية شفتها ترشدك؟ وكم وكم وكم وكم وكم؟ عملت ايه بقى
خلاص بقى بما انك مصمم على الكلام ده وناوي تكمل في الحتة دي قابل بقى الله سبحانه وتعالى الجبار يأخز وازا اخذ الجبار مين هيقدر بقى يقف اوعى تكون فاكر الموضوع لما يتكشف خلاص كده. طب افرض يتكشف اعمل ايه؟ هقول لك من فضحك
قادر على ان يطلق الالسنة في الثناء بك عليك والمدح لك. هو مين اللي كشفك الله صح هو قادر ان يطلق جميع الالسنة ان يثنوا عليك. عشان كده خلص فوق مش تحت. ما تكونش دايما مشغول ايه؟ انا عاوز بس ان اهم
حاجة ان ان بابا مش هيعرف اهم حاجة ان زوجتي ما تعرفش اهم حاجة ان ماما ما تعرفش اهم حاجة ان زوجي ما يعرفش عشان هيطلقني هو ده اهم حاجة عندك؟ انت لسة سكران سكر الشهوة متفرتكك
فيبقى نرجع ونقول ان اول حاجة الندم وعلى فكرة الدرس النهاردة شديد قوي ربنا يسامحك والله لا شديد ولا حاجة يا جماعة ان شاء الله مش شديد ولا حاجة ده بالعكس ده هيكون ممتع لك بازن الله. يبقى الندم ده اول حاجة. تاني حاجة الاقلاع
الاقلاع يعني ايه الاقلاع يعني المغادرة الاقلاع يعني المغادرة يقول لك يعني اربط الحزام عشان نطلع احنا هنسافر خلاص الطيارة هتتحرك يعني ارتفع فوق الحضيض يعني اسمو بقلبك سيب الارض
اخلع الاقلاع دايما تربطه باعتزال البيئة. عارفين قصة الراجل اللي قتل تسعة وتسعين وبعدين كمل بالشيخ اللي قتل الامل في قلبه قال له انا لي توب قال له لأ ده انت نجم كبير اوي. او في حد يعمل كده يا عم تسعة وتسعين واحد قتلتهم. الله يكون في عون اللي عنده دلوقتي عاهة في رجله ولا اللي
ده انت تقريبا بتنيمهم من قبل الضهر. فقال له لأ توبتين اللي زيك يتوب ازاي ؟ فقال له انت هتقتل الامل عندي؟ انا عندي بصيص امل. لأ ده انا هدبحك
اللي زيك ما ينفعش يعيش تاني ويفتي بناس. يا سبحان الله! فعمل ايه قتل الراجل فكمل به النية راح لواحد فاهم يفهمه عن الله ومراد الله ويفهم النفوس. فقال له ايه؟ قال له اخرج من ارضك
وروح اعبد مع واخرج للقوم الصالحين دول واعبدوا الله معهم. عاوز يقول له ايه يعني من الاخر؟ طبعا القصة كلكم عارفينها وتشرحوها احسن مني الفكرة فين؟ بيقول له غير المناخ اغير البيئة
غير البيئة البيئة لازم تتغير فاكرين القصة اللي حكيتها لكم من شوية وقلت لكم اغلى حاجة عندك سبيكة الدهب فاكرينها ولا نسيتوا سبيكة الدهب؟ فاكرين سبيكة الدهب اه سبيكة الدهب اللي كانت في ايدك دي اغلى قطعة دهب عندك. سبيكة بخمسين. خمسين جرام ولا اي حاجة. السبيكة ديت بقى او الميت جرام
حاططها في جيبك وانت ماشي. فعديت على مية مجاري فالسبيكة دي وقعت في مية المجاري. رحنا عملنا ايه؟ خدناها من مية المجاري وجبنا مية من مية المجاري ننضفها. ايه اللي هيحصل فيها
ايه اللي هيحصل في السبيكة الجميلة دي مش هتنضف. ليه يا عم؟ ده انا بحط عليها مية. مهما صببت عليها من الماء الذي حولها لن تتطهر. لكن لو صبيت عليها قليل من الماء يطهرها. قليل من الماء بعيد عنها. كذلك انت
انت مصممة تكملي مع الايه مع الفئة البعيدة اصحابي وما ينفعش اسيبهم. اصحابي كيف يوم القيامة هتتبري منهم يوم القيامة ده من اسماء يوم القيامة يوم التناد من اسماء يوم القيامة يوم الايه
التناد. يعني ايه يوم التناد؟ يعني كله بينادي على كله. وكله بيتبرا من كله. ما فيش حد عنده استعداد ان يحاسب على مشاريب التاني صح كله بيقول لك لأ انا ما ليش دعوة بحد. ده بيفلت من ده وده بيفلت من ده
عشان كده تشوفهم في القرآن وكل واحد بيحاول بقدر الامكان يبعد ويشيل اصحابه ايه المشكلة؟ ويقول لهم لا مش انا الموضوع كان عندكم انتم انتم اللي كنتم عاوزين تفسدوها انتم اللي كنتم عاوزين تخربوها
مش بتقرأه كده في القرآن وتشوفوا الناس دي نسأل الله العفو والعافية وكل واحد من التانيين قاعد بحسب اه فخلي بالكم خلي بالكم ان يوم القيامة الناس هتتبرا من بعض
هتتبرأ من بعض. هتيجي تقول لأ انت اللي ضلتني. انا يا عمي ضليتك في ايه يا عم انا جيت ناحيتك ولو ترى اذ الظالمون موقوفون عند ربهم يرجع بعضهم الى بعض القول. يقول الذين استضعفوا
للذين استكبروا لولا انتم لكنا مؤمنين. ربنا يسامحك. لو مش انت كنت انا زماني في حتة تانية دلوقتي كنت زماني مع مصعب ابن عمير. الزين استكبروا هيسيبوهم؟ لأ طبعا. قال الذين استكبروا للذين استضعفوا ايه؟ انحن صددناكم عن الهدى بعد اذ جاءكم؟ ده احنا ياما رابط زوم جاء لك
فيديوهات جات انا اللي صديتك لأ بقى بالمناسبة بل كنتم مجرمين. انت كنت اصلا مجرم. انت فاكر ايه ؟ ده انا آآ انا اكبر منك اه بس كنت لقط الاجرام
في قلبك فبيقولوا لهم بل مكر الليل والنهار استأمروننا ده انتم ضيعتونا. فقالوا له ايه بقول لك ايه بقى واسروا الندامة. لما رأوا العذاب قال له وكله داخل خلاص احنا كلنا هنخش وكله هيتحاسب فمش وقت اللي احنا ايه
نعلي على بعض عشان كده يوم القيامة ربنا بيحكي لنا مشهد جميل قوي بيحصل بين الاصحاب ايه المشهد ده؟ يوم القيامة فيه ناس تخش النار ويتقال لهم ايه؟ هذا فوج مقتحم معكم لا مرحبا بهم انهم صالوا النار. فيردوا على بعض دول داخلين على دول كما قال الله كلما دخلت امة
لعنة اختها. كل اما مجموعة تخش على التانية لعنة مين لعنة اللي شبهها اللي كانوا بيخرجوا مع بعض الصحبة اللي كانوا بيتعاونوا على الاثم والعدوان. النهاردة تقول له يلا يلا اه شفه هيقول لك ايه يوم القيامة. فبيقولوا ايه بقى
قالوا بل انتم لا مرحبا بكم. انتم قدمتموه لنا فبئس القرار. كان قرار سيء. والقرار السيء بتاع الدنيا جعلنا نستقر ار في مأوى صعب يوم القيامة. بئس هذا الاستقرار. فبيقولوا ايه بقى؟ ربنا من قدم لنا هذا فزده عذابا ضعفا في النار. ياه
كان بيقول لك ايه ؟ طب اطلع انت من ورا والدك وانا اللي هاشيل لك الليلة دي. لو والدك لو والدتك قالت لك حاجة انا اللي هاشيلك. خلاص؟ قولي لمامتك ما لكوش دعوة ده صاحب
هيعمل كل حاجة وانت تقول انا لهم ده حبيبي فلان ده هو اللي في ايه سبحان الله! ده هيقول ايه يوم القيامة من قدم لنا هذا فزده عذابا ضعفا في النار. كان لي مجلس كده
اتكلم عن الاتباع يوم القيامة لعلني نشير لي في رمضان. وقالوا ما لنا لا نرى رجالا كنا نعدهم من الاشرار. هو فين الواد ابراهيم؟ وفين حفصة؟ وفين عائشة؟ وفين نورها
وفين اميرة وفين شيرين؟ البنات اللي كنا نشوفهم في الشارع دي والاولاد زمايلنا وكنا نتريق على عبدالرحمن وصهيب وفارس فين الشباب دول؟ اتخذناهم سخرية هو احنا كنا عايشين على سخرية ومسخرة على هؤلاء؟ ام زاغت عنهم الابصار
ولا احنا مش شايفينهم ربنا بيقول لك ايه بقى؟ ان ذلك لحق تخاصم اهل النار. هو ده هو ده الحوارات. دول الحوارات بتاعتهم ده جزء من المشاهد اللي هم يعيشوها يوم القيامة
وايه بقى يروحوا للكبار بتوعهم ويقولوا ربنا يقولوا لربنا ايه؟ ربنا انا اطعنا سادتنا وكبرائنا فاضلونا السبيلا. طيب عاوز ايه يعني ده هيعمل ايه؟ ربنا اتهم ضعفين من العذاب والعنهم لعنا كبيرا. ياه! ما فيش حد غالي عليك انك تضيع حياتك
عليه يوم القيامة وكله هيسيب كله فسبهم هنا لحد ما يسيبوك هناك. صدقني والله العظيم هيسيبوك. هيكونوا ورطوك هنا وضيعوك هناك وشف بقى الازمة كلها. ان يضيعك هنا ويتوب هو قبل ما يدخل قبره
ويوفق في توبة. تبقى انت رحت فين؟ في اقصى اليسار وهو عدى زي مين؟ زي عم النبي صلى الله عليه وسلم اللي قال له على دين ابائك كانوا تلاتة. منهم اتنين اسلموا
فهو ابو طالب ده. قابل الرب جل وعلا على الكفر واللي زقوه رجعوا تابوا الى الله سبحانه وتعالى انتبه ما فيش حد غالي عليك انك تغامر باخرتك عشانه وانت عارف ان احنا عارفين انك عارف ان هم غير صالحين. ما تغامرش في قرار الصح
الله! لان الصاحب ساحب لا يسحبك يمين لا يسحبك في حتة تانية ارجو انك تفوق منها قبل ما تقابل ربنا يبقى الاقلاع يبقى اول حاجة قلنا الندم. صح وقلنا الندم ده هيساعدني عنه ايه؟ ان انا اشوف الخساير اللي انا باخسرها
الخساير القلبية والخساير النفسية والخساير في علاقتي مع الله. الخساير دي اخد بالي منها. والخساير والحاجة التانية قلنا الاقلاع اترك ارضك غير البيئة اعتزل طب ايه علاقة ده برمضان؟ ايه علاقة ده برمضان احنا مقبلين على معركة الالهاء
في اصحاب سوء مستنينك مسلسلات وافلام بيقول لك داخلين معك تحدي مش هتقدر تغمض عينيك. هو من الاول بيقول لك كده انت مش هتقدر تغمض عينيك. مش هيسيبوك لان هم عندهم مشروع عندهم مشروع دايما الكلام ده من ايام النبي صلى الله عليه وسلم يطوفوا حوالين الكعبة يسفروا
يسقفوا ليه والغوا فيه وقال الذين كفروا لا تسمعوا لهذا القرآن والغوا فيه لعلكم اه عارفين يغلبون هم عارفين كويس قوي ان في معركة المعركة دي حلها ايه؟ نعمل ايه؟ ده هم هيكسبونا لا مش عاوزينهم يكسبوا. طب نعمل ايه؟ نعمل ايه؟ نعمل ايه؟ بس يبقى احسن حل
هنشوش عليهم المصحف. هنشوش عليهم القرآن لا تسمعوا لهذا القرآن والغوا فيه. اعملوا لغو. اعملوا شوشرة. لعلكم تغلبون نسيب له كان زمان بيعملوا صفير وتصفيق وسخرية للي بيقرأوا القرآن في مكة. طب النهاردة مسلسلات وافلام وبرامج ساخرة وماجنة وبتناسب كل الاعمار وكل الاجناس. هيجيبك عند الفطار هيجيبك قبل الفطار في
الازكار هتجيبك في السحر هجيبك في التراويح هجيبك كل حاجة مش هسيبك وبعدين انا مش هسيبك. ليه لاننا احنا عارفين ان رمضان جاي يغيرك والمصحف هيغيرك والمصحف دي مش حلفان ها يعني المصحف قراءتك للمصحف هتغيرك. ففي معركة وجودية
ماشي؟ ورمضان ده اقوى اسلحة المعركة فاوعى انت مطلوب منك انك تنتصر ان المصحف ينتصر على الغانية والفاسدة على الغني على كل حاجة. ينتصر. فيا ترى حملة المصاحف هيستسلموا للبرامج والمسارح
يا ترى ابو جهل لما ابن مسعود انتصر عليه عند الكعبة انت هتنتصر وتكون زي ابن مسعود ولا ابن مسعود الاول غلبهم ورفع صوت القرآن رغما عنهم اوعى يكون ابن مسعود الاخير اقل عشقا للقرآن منه
رمضان ميدان حرب لو كنت تعلم فجاهدهم فيه ما استطعت لازم تاخد بالك. اقلع اقلع. عشان كده الاقلاع اما تترك من الحاجات اللي تساعدك في اقلاع في حاجة في الشرع اسمها سد الزريعة. يعني ايه سد الزريعة؟ بصوا يا جماعة تعرفوا كم واحد وقع في الخطأ
في العلاقات المحرمة كتير صح من الحواديت اللي بتحكوها وبين اصحابكم وبتاع واللي منكم له تجارب ربنا يرفع عن الجميع كتير صح؟ التجارب دي بتبدأ بايه؟ بالنزر. هل كل واحد
يحب ينظر نظرة محرمة بيقع لأ لكن ممكن تنزر ميت نزرة او الف نزرة عشان النزرة اللي بعد الالف هتوقعك بس يا عم بتوقعك بقى بتجيبك لمس كتاف فين الزحليقة بتاعة الدريم بارك؟ بتجيبك للاخر خالص للنهاية. فعشان كده ييجي الشرع يقول لك ايه ؟ نقفل باب النزر. تيجي انت تقول لي على فكرة آآ انا اعرف ناس يا جماعة والله انا ما بنزر
طول ما بيحصليش حاجة. ما هو انت لو بتنزر كتير ومش بيحصل لك حاجة فحلك عند طبيب نفسي او طبيب ايه؟ آآ يعني المهم المهم محلك عند طبيب ماشي فده كده موضوعك. لكن لو انت ما بتنزرش كتير اه هو لسة التراكم. الخلوة مع الاجنبية
هل كل واحد بيخلو مع امرأة اجنبية بيحصل خطأ؟ لأ بس كسرة الخلوة بالاجنبية بتورط واسألوا كتير من الشباب اللي بيتخصص في امور نسائية كسرة الشكاوى عندهم والاستشارات بتنم عن هزا
لان فيه لخبطة عشان كده سدا للزريعة تعمل ايه التليفزيون ده بيجيب في رمضان حاجات جميلة قوي في دروس ومحاضرات جميلة. نعمل ايه اقفله بخيره وشره لان هو عامل زي الخمر في رمضان كده. شره اكتر من خيره. خلاص؟ الاسم بتاعه اكبر. اقفله يا سيدي. باظ اعتبره باز ايه اللي هيحصل يعني؟ ماما الله
الا رامز ان شاء الله هو الشيخ ما يقصدش حاجة رامز يعني هو يقصد حضرتك يعني من بعد ما نيجي من التراويح يعني. كفن التليفزيون بتاعك. كفنه. النبي صلى الله عليه
وسلم في حديس جميل قوي بيقول ايه طبعا ده التلفزيون انا مش عاوز اقول اجهزة التواصل لكن هقول خليها تحت السيطرة. يقول النبي من بدا جفا ومن اتبع الصيد غفل
ومن تتبع ابواب السلاطين افتتن. يعني ايه الكلام ده؟ من بدا جفا. عارفين البدو قاعدين دايما وسط الجبال وبعيد عن الناس وبعيد عن الحضارة وبعيدة عن الايه الازان ما بيسمعوش ازان ما بيسمعوش صلاة جماعة ما بيشوفوش الناس ما بيشوفوش حاجات ما بيشوفوش الحياة. فيحصل ايه
ياخد من طباع الاشياء اللي هو ساكن فيها فبيشوف الجفاف ده واخدين بالكم شيئا فشيئا خلي بالكم الكلام التلاتة دول كلهم كلهم مباح صح؟ انك تطلع في البدو ده مباح. فاللي من بدا او سكن البادية جفى
دي مباحة ولا مش مباحة؟ لكن النبي صلى الله عليه وسلم بيقول لك شيئا فشيئا يحدث عندك ايه؟ جفاء. ومن اتبع صيد غفل يعني ايه اتبع الصيد؟ الصيد مباح بس قاعد بقى يتتبع الصيد الغزالة راحت الغزالة جت خلي بالك من الصقر امسك الحمامة شف الجمام شف مش عارف ايه
العصفورة راحت العصفورة جت السمكة فلتت فمش قاعد دي فريسة من هنا الفريسة من هنا ويجري هنا وبتاع ايه اللي بيحصل له؟ من تتبع الصيد من اتبع الصيد غفل. طب يا رسول الله
الاجهزة الالكترونية وتتبع الصفحة. خلاص؟ وحركة الايد ديت وانا بحرك صبعي كده على الشاشة عشان يجيب الايه؟ اللي ورا. الاخبار اللي ورا كل شوية اعمل ريفريش دي اسمها ايه دي بقى؟ ازا كان اللي بيتتبع الصيد غفل دي اسمها ايه
خلي بالك خلي بالك الاجهزة دي سراق النعم. الاجهزة دي سراق النعم نزلوا التطبيقات اللي بتحسب لك كل حاجة تشوفك انت بتقضيها فين الاجهزة دي تخش على الدرس تخش على اللقاء. لكن تخش تشوف كوريا ايه النهاردة؟ كوريا الشمالية هي دخلت الماتش ولا لسه؟ آآ اخبار اوكرانيا بيقولوا ايه
اخر آآ اخبار اخر برنامج مش عارف آآ لأ خلي بالك. فالبرنامج اسمه ايه ؟ ممكن فيه فيه برامج كتير ده انا شايفه ان هو كويس. بيجيب لك كل ديت
انت دخلت فين ؟ وانا انصح جميع الاباء يعملوه لاولادهم. مش عشان الحاجات الغلط بس لأ عشان كمان الايه الوقت بيتقضي في ايه فاما الاقي النهاردة ان مسلا ساعة ونص حضرتك مقضيها في الكائن الازرق. انت كنت بتعمل ايه يا عم؟ ده انت لو يعني شغال بالفقس اصل
ما كتبتش حاجة فانت لو شغال بالفاس كنت عملت حاجة كبيرة يعني. انت بتعمل ايه هنا؟ فتبدأ تعمل كنترول على نفسك لا بس انا كنت في التريجرام كتير اه طب ليه؟ لان في برنامج انا بسمع قرآن مع زمايلي. انا مش عارف ايه؟ خلاص ما فيش مشكلة. يبقى انت عرفت الخير في
تاني فالاجهزة دي بتسرق النعم طب بتسرق ايه انفس ما معك وبتاخدها بالراحة بطريقة ماكرة ايه مشكلة الاخبار محرقة الاعمار في فرق انك بص اتعامل مع الاخبار زي الفهرس لكن تفتح لأ
خلي بالك تضيع ليه ؟ هتضيع عن اوقات وتحليلات بقى وعش وكل خبر لا يؤثر فيك ولا تؤثر فيه انت ليه تنشغل به؟ هي الخناقة اللي دايرة ديت يعني يعني انت حاسس كده ان انت لما تيجي تقول لي استهدوا بالله يا بوتين آآ
انصحك وانا بهددك اهو انا ام شيماء وبخوفك بالله هو تحس كده ان هو متابع فهيروح راجع خطوتين فاكيد مش هيتابع ويا ست لو هيتابع على تويتر مرة واحدة وخلاص في شعبان
وان شاء الله ايه لو يتابع يلحقها يعني. يبقى احنا النهاردة بنقول في الحديس ده ومن تتبع الصيد غفل ان الغفلة دي هتيجي مع الوقت هتيجي مع الوقت قاعد اومال تسحب تسحب تسحب تسحب تلاقي نفسك بتموت بمسدس كاتم الصوت. العزم الحاجة
تالتة العزم والعزم زي ما قلت لكم كده. العزم ده لو سديت الزرائع هييجي ان شاء الله يبقى قلنا الندم انك تحسب الغبن اللي بيفوتك قلنا الاقلاع حالي انك تبدأ تفيق وخاصة انك تشوف البيئة الصالحة وطبعا فيه ناس
كان اظن اقبال كان حكى مرة في قصة كده عارفين الزبي في زبي خاف كان يعني كان عايش في امان وكان حاسس ان ما فيش حد هيصطاده طول ما هو ايه بجوار الكعبة. ماشي؟ كان في ظبي الغزالي يعني. اه. هو
هرب من الناس وراح ناحية الكعبة. فكان دايما يشعر بالامان طالما هو في الحرم الامن ده ما حدش هييجي ناحيته وبعدين شوية كده خاف من سواد الكعبة. فطلع برة حرم الكعبة فاصطاده واحد بموته وخده. زبينا هاب سواد الكعبة
فرماه صائد بالثغرة. البيت ده من الروائع بتاعة اقبال رحمة الله عليه هو خلاصة البيت ده اللي احنا بنستفيد منه ان كل انسان بيترك بيئات الخير هيصيبه مسل ما اصاب هذا الزبي. القلب يا جماعة خلق نورانيا
توجه القلب الى مصدر النور ده ضمان النورانية وعماد هذا بيئة الذاكرين هناك يتيقظ القلب من غفلته ويتجه بكليته الى مولاه فاول ما القلب يغفل عن ذكر مولاه تبدأ الظلمات دي تتراكم عليه
وتبدأ حركة الشهوات تتحرك زي الخفافيش لا تقوى على النور ولكن تتحرك في الزلمات. ولو حركة الشهوات دي زادت تطوع الزنب اللي في قلبك بقصة النداءات المتكررة فطوعت له نفسه. ويبدأ الانسان يمرض
وانتم عارفين المريض لا يرغب في الحركة ولا في الطعام. صح مش عاوز يتحرك ومش عاوز ياكل بيفقد الشهية طعام يعني انا فاكر ايام كورونا وايام التعب ما تلاقي نفسك ما تحبش تشرب شاي
اقرا من الشاي انت ممكن تشربه عادي وبتحب تشرب شاي لأ فصلت. ليه؟ فالمريض يفقد الشهية للطعام فكذلك مريض القلب يفقد الشهية للقرآن والمكث في بيت الرحمن. ولزلك دايما تلاقيه ملول من كل امر فيه
ذكر لله ملول مما يذكره بما عند الله لان المرض بيضعف الانسان فبيتدارك بايه؟ بالعلاج يشفى والا الهلاك القلب كده برضه عشان كده المعنى المهم جدا في موضوع الصحبة واصبر نفسك مع الذين يدعون ربهم. بالغداة والعشي. ليه النهار عندهم شغل
يريدون وجهه ولا تعد عيناك عنهم الكلام ده لمين الكلام ده لمحمد صلى الله عليه وسلم. عينك ما تترفعش عنهم يا جماعة الجملة دي تحس ان هي اتقالت لام في ابنها الرضيع
صح لا تعد عيناك عنه اوعي انك تترفع منه. اصحابك الصحبة الصالحة لا تعد عيناك عنهم انت عاوز ايه تريد زينة الحياة الدنيا ولا تطع من اغفلنا قلبه عن ذكرنا واتبع هواه. ليه
لانك هتبقى شبهه وكان امره فرطا. عارفين يعني ايه فرطا؟ عارفين كده مع الفارق يعني عارفين السبحة لما تتفرط هي كده برضه. فيه ناس تقعد معها تفرطك تجيبك لمس كتاف
اول حاجة امات عندك وتيجي تقول لك ايه ده على فكرة اصله والله العزيم هي بنت محترمة جدا. اقسم بالله ما بتكلم حد في الجامعة الا انا. وعلى فكرة يا ماما اقسم بالله معاز ده
والله العزيم لما حضرتك تقعدي معه هتفتكري مصعب ابن عمير ليه بقى ان شاء الله يا شاهندة؟ اصل معاز ده ما شاء الله عمره ما بيعمل يا ماما عارفة عمره ما يكلم بنت الا انا
عمره ما يحط ايده على كتف حد الا انا معاز ده وفي يا ماما. سبحان الله! وانا مرة قبل كده قلت له ابعت لك صورة قال لي لأ لا ما ينفعش انت منتقبة وما ينفعش اشوف وشك
ما شاء الله عليك. فيجي الشيطان ايه طب هو عمل ايه قاعد امال يموت عندك. قاعد بيموت عندك ايه واعز الله في قلبك. وانت تيجي تقول لي لو مش هو ما عملش اي حاجة اللي اطفأ مقام الخوف من الله ومقام التعظيم في قلبك لله
لكفاه جرما فاوعى تترك حرم الاخوة اللي قامت وتهرب لمناطق الحل كماين الشيطان مستنياك في واحد اسمه معاز مستنينا اهو انا يا عم معاز والله ما قصدتك انت ما قدرا يعني
طيب عشان اختم الموضوع دوت المعصية يا جماعة مستويات من معصية مستويات فما حدش ياخد كلامي على الاطلاق وحد يجلد زاته ولا حد يفهم الموضوع على البحري ويكمل العصاة درجات
في واحد هناك من يقوم بالمعصية عن غلبة شهوة وهو كاره لها يبقى بيعمل المعصية شهوته غلباه بتغلبه فهو كاره للمعصية ويقاوم فعلها ويندم على اقترافها. ويتبع كل معصية بتوبة واستغفار. ده اللي ممكن نسميه اسمه العاصي
تائب وده صاحبها دي على خير ما دام على الحال ده كل عام ما يقع يتوب يستغفر يندم يحاول يزاحم المعصية ديت بتوبة يبعد عنها بقدر الامكان يقفل الموبايل غير الحساب يعمل كزا يصعب الزنب عليه
كان الاول بيقابل الكلام ده على الواتس فيجي يعمل مشاركة للواتس بينه وبين كزا يغير رقمه بيعسر الزنب يبعد بقدر بالامكان. لأ ما بقولش بيجلد زاته لان يا جماعة الندم المقعد عن العمل
غير مطالب في الشرع الندم الدافع للعمل ويفتح شهية الامل فهو ده الندم المطلوب. يبقى الاولاني ده عمل الزنب وهو كاره له مقاوم لفعله دفع كل معصية بتوبة واستغفار. تمام كده؟ واضح؟ يبقى ده اسمه العاصي التاء. فيه واحد بقى تاني
بيقوم بالمعصية سرا كالسابق زيه زي الاولاني لكن بلا مقاومة ولا ندم خلاص تسلم على خير تسلم على خير خلاص نتقابل الصبح نتقابل الصبح طب بالليل نتقابل بالليل نتقابل فهو على طول ايه مكمل معه
هذا همه اخفاء الذنب عن اعين الناس. لا التخلص من الزنب. فاهمين الدرجة دي وده وده يدخل في الدرس اللي احنا قلناه رأسا يعني الدرس بتاع النهاردة بيكلم ده مباشرة
ده اسمه العاصي المسر المصر المسر من الاصرار بالذنب يعني بيفعله في السر المصر من الاصرار عليه والاصرار دليل عدم مبالاة بالله احد مؤشرات عدم المبالاة بالله وصاحبه على خطر عظيم
وان السرينة الداخلية شغالة. عارفين السرينة اللي بتكون في المصانع بتقول لك الحق في حريق قادم انتبه! انتبه! ده سرينة بتاعته غلب اعلى صوت واحيانا يجي يستشيرك انك تقول له ايه ده
جرس الانزار بتاعك عالي قوي ده انا ويعني الطبلة بتاعة ودني هتتخرم يقول لك على فكرة انا مش سامع حاجة ده على خطر عظيم وان ربنا قال والذين اذا فعلوا فاحشة او ظلموا انفسهم ازا اهل التقوى ممكن يعملوا فاحشة وممكن يزلموا انفسهم لكن ذكروا الله فاستغفروا لذنوبهم ومن يغفر
ذنوب الا الله ولم يصروا على ما فعلوا مش مكمل والذي يتوب ويندم ويقطع ثم يعود في غفلة من امره هذا ليس مصر هذا ليس مصر يعني واحد عمل زنب من ست سنين عاد له النهاردة
وهو بين الست سنين دي كان تائب ومستغفر وبيدعي ربنا وتصدق وبتاع فاللي الشخص ده ده مصر؟ لا ليس مصر. تمام؟ النقطة دي مهمة قوي. طيب فيه نوع تالت يقوم بالمعصية جهارا نهارا معلنا انه يعصي الله
امام اعين الكل هذا دال على انعدام الخوف والحياء وحب الدين من قلبه وهو اسوأ من السابق بنسميه ايه بقى؟ العاصي المصر المجاهر. يقول النبي صلى الله عليه وسلم كل امتي معافى الا المجاهرين
وان من المجاهرة ان يعمل الرجل بالليل عملا ثم يصبح وقد ستره الله عليه فيقول يا فلان عملته البارحة كذا وكذا وقد بات يستره ربه هو هتك الستر الذي بينه وبين الله والله
حماه واطلق الستر التي بين هذا العاصي والخلق ولكن هذا الانسان يصبح يكشف ستر الله عنه. يعني كأنه بيقول لربنا انت ساترني ليه انا عاوز الناس كلها تعرف انا مش فارق معي
تمام في واحد بقى ما اكتفاش بالكلام ده كله لا حول ولا قوة الا بالله هو في حاجة ممكن تبقى اكبر من كده يا جماعة دي حاجة ممكن تبقى اعلى من كده
لم يكتفي بفعل المعصية بل يزيد عليها محاولة نشرها والدعوة اليها. وده من حزب الشيطان ده اللي بيتسمى شيطان الانس. طبعا والدعوة درجات في واحد بيدعو لها مباشرة وده واضح. فيه واحد بينقلها من التحريم للاباحة من خلال الفكر والتزيين وده اخطر
وفيه واحد رافض اصلا مبدأ السمع والطاعة والعصيان والطاعة يقول لك حرية وده اخطر المستويات. عافانا الله واياكم من كل هذا فاعتقد ان التقسيمة دي ممكن تريح ناس كتير في بعض المدارس نحسن ببعضها الظن بيصدروا كلام محتاج مراجعة
يقول لك بص تعايش مع مع اخيك. تعايش مع الزنب بتاعك. انس معاصيك وكأنها غير موجودة. وكمل في الطاعة ولا يهمك. حجة بقى اصل علم النفس وعشان مش عارف ايه والكلام ده كله. الكلام ده صح ولا غلط؟ سبب القول ده غالبا
نحسن نحسن الزن بصاحبه لكن حقيقة القول ده بيخلص الشباب من حمقة الانكار على نفسه صح؟ عشان ما يعش الاحباط لكن عمل ايه بقى؟ وقع في اشكال ضخم قال له كلمة التعايش لفظ جميل لمعنى قبيح
ايه هو المعنى القبيح؟ الاصرار على الذنب. الاصرار يا جماعة الاهمال لمقام الله الاهمال لمقام الله العزيم الاصرار النسيان والغفلة هو ده الاصرار فليس من الحل ان ان تهرب من الحل باسم علم النفس عشان تحط قاعدة خلاصتها اغضب ربك وانت مرتاح مسرور وتعايش
لا الحل انك تدي الشاب والفتاة دي طريقة تفكير صحيحة. عشان تخليه يتعايش مش مع الذنب مع مقاومة الذنب. فاهمين في فرق بين انك نتعايش مع المقاومة وان تتعايش مع الزنب
مقاومة الزنب فرق سما وارض. ليه بقى؟ لان دي معركة مع الشيطان يرقبها الله وان العبد يتزين لمولاه من خلال الاعداد يقول له يا رب والله باعد اهو انا يا رب اهو عملت بلوك له. انا يا رب غيرت رقمي. انا يا رب عملت كزا. انا باسأل الشيخ اهو على الخاص. انا بعت لحد يساعدني. انا يا رب في في
بيني وبين الشيطان معركة وهكسب فيها. فانا يا رب اتزين وباوريك قد ايه ان انا من جندك ويا رب لو اتهزمت فساعود الى الله وهعود لك لكي اسبت اني ما زلت من جندك
وان انا في في صف اهل الطاعة ضد اهل الشيئين المعصية. انا يا رب مش هقف مع الشيطان انا ضده. لان التوبة هي اعلان الولاء لله. اعلان الاستمرار في معركة الترقي
كل يوم بترقى عادي اتعورت ودخلت المعركة وعورني خدت سيف في ايدي اتعورت تحت عيني بس يا رب انا هقاتل تاني وهقاوم تاني يا جماعة في شعور اسمه شعور لزة المقاومة
انك بتقاوم بين يدي الله ان الله يطلع من عليائه عليك يراك ان نفسك بتغلبك على الزنب وانت قاعد تقاومها وتجاهدها وتلحق تتصل. تقول له الحقني لو سمحت انا فكر في كزا تنصحني بايه
آآ مش عارف ايه عظني سكرني ففي فرق كبير صح في فرق كبير بين واحد متعايش مع الله يريه المقاومة للزنب وواحد متعايش مع الزنب وبيغش في علاقته مع الله
عشان كده لازم يبقى في يقظة للروح ولو قطعوا رجلي مشيت على العصا وانقطع الاخرى حبوت اليك حبوا وذو دفنوني تحت الفي قامة تخلخلت من بين التراب وجئت. فما دمت مجتهدا مرابطا على ثغور التوبة والاستغفار. عاقدا العزم على التجديد
والانكسار فلا تيأس اوعى تيأس من تغيير الزات وتهزيب النفس والتزكية. وان زلت قدمك وان ضل فهمك لا تقنط ابدا من مراغمة الشيطان. دي عبودية جميلة. انك ترغم الشيطان تجيب مناخيره الارض
وان اوقعك في الف زنب فترتفع الف حوبة بتوبة نسأل الله ان يتوب علينا وعليكم ويرزقني واياكم حسن العمل وحسن الاتباع وحسن الخلق